گؤرولن کوسمتیک تدبیرلره باخمایاراق، ارمنیستاندا اهالینین ۴۰ فایزی یوخسوللوقدان دا آشاغی سوییهده یاشاییر.
بو سؤزلری آخار. آذ-آ آچیقلاماسیندا میللت وکیلی آیدین میرزازاده دئییب. اونون سؤزلرینه گؤره، ارمنیستان اهالیسینین اؤلکهنی کوتلوی صورتده ترک ائتمهسی آرتیق داغلیق قاراباغ پروبلئمی بویدا حلی موشکول مسئلهیه چئوریلیب:
«ارمنیستان بو گون اؤزونو تجرید وضعیتینه سالیب. ارمنیستان اهالیسی آرتیق بو دورومون دییشجیینه اومید بسلمیر، اونا گؤره ده یئگانه چیخیش یولونو اؤلکهدن کؤچمکده گؤرور. سرژ سرکیسیانین بو ایستیقامتدهکی چاغیریشلاری جمعیتده سادهجه گولوش دوغورور. چونکی بیرینجیسی، ارمنیلر اؤز اؤلکهلرینده یاشاماق ایسته میرلر، ایکینجیسی ایسه عائلهده اوشاقلارین سایی گئتدیکجه آزالیر. یئگانه چیخیش یولو ارمنیستانین قونشو دؤولتلره قارشی اراضی ادعالاریندان ال چکمهسیدیر. بو ایسه باش وئرمهیهجک. آنجاق بو او دئمک دئییل کی، ایروان بو پروسسدن ایتکیسیز چیخاجاق. ارمنیستانی قارشیدا بؤیوک سوسیال پارتلاییشلار گؤزلییر. اهالینین بیر حیصهسی کؤچسه ده، یئرده قالانلار اوچون ایش یئری تاپیلمیر. بودجهنین آز قالا ۲۵ فایزی حربی خرجلره صرف اولونور. بو سیتواسییادا ارمنیستانین یئنیدن قاریشاجاغینی امینلیکله سؤیلهیه بیلریک. ایندیکی حاکمیت ائله بیلیر کی، وضعیته نظارت ائده بیلهجک، یاخود دا هانسیسا بیر معجزه نتیجهسینده ارمنیستان خلاص اولاجاق. آنجاق سرژ سرکیسیان و اونون کومانداسیندان پروبلمین حلی ایستیقامتینده جدی آددیملار گؤزلهمهیه دیمز. بو فوندا ارمنیستانی هئچ روسییا دا خلاص ائده بیلهیهجک».
قید ائدک کی، ارمنیستانین ایستاتیستیکا خیدمتی اؤلکهده اهالینین سون ۱۵ ایلده ۲۲۸،۷ مین نفر آزالدیغینی آچیقلاییب.
azb_Arab azb_Arab azb_Arab azb_Arab